Ο **Μορίς** ( **Μο** ) **Νταρνέλ Έιγκερ** (αγγλικά: *Maurice Darnell Ager*‎· γεννήθηκε στις 9 Φεβρουαρίου 1984) είναι Αμερικανός πρώην επαγγελματίας καλαθοσφαιριστής. Έπαιξε σε κολεγιακό επίπεδο με τους Μίσιγκαν Στέιτ Σπάρτανς από το 2002 έως το 2006 και κέρδισε μία θέση στην ομάδα καλαθοσφαίρισης κάτω των 19 των ΗΠΑ το καλοκαίρι του 2004. Ως νεώτερος, ο Έιγκερ οδήγησε τους Σπάρτανς στο Φάιναλ Φορ του NCAA το 2005, έχοντας κατά μέσο όρο 14 πόντους ανά παιχνίδι. Ως ανώτερος, ο Έιγκερ ηγήθηκε του Μπιγκ Τεν στο σκοράρισμα, με μέσο όρο λίγο κάτω από 20 πόντους ανά αγώνα, και συμμετείχε στο διαγωνισμό καρφωμάτων στο Φάιναλ Φορ του 2006. Ο Έιγκερ επιλέχθηκε από τους Ντάλας Μάβερικς στο ντραφτ του ΝΒΑ με την 28η συνολική επιλογή. Το 2008 ο Έιγκερ συμπεριλήφθηκε σε μία ανταλλαγή μεταξύ των Ντάλας Μάβερικς και Νιου Τζέρσεϊ Νετς .

Ο Έιγκερ είναι επίσης μουσικός παραγωγός και είχε προταθεί για βραβείο Γκράμι για το τραγούδι του "Far From Home".  Ο Έιγκερ κυκλοφόρησε τον πρώτο του δίσκο, το *Moe Town Vol. 1*, το 2013. Το 2014, ο Έιγκερ δημιούργησε το "Moe Ager Hoop School", ένα πρόγραμμα εμπλουτισμού του μπάσκετ που χρησιμεύει στην ανάπτυξη νέων, ανερχόμενων καλαθοσφαιριστών σε όλο τον κόσμο. Ο Έιγκερ έχει προσφέρει το πρόγραμμά του σε όλο τον κόσμο σε τομείς όπως η Αμερική, ο Καναδάς, η Ισπανία, η Κίνα, η Νότια Αμερική, η Αφρική, και αυτή τη στιγμή δραστηριοποιείται στο Ανόι του Βιετνάμ.

Ενεργός δράση
-------------

### Κολέγιο

Ο Έιγκερ παρακολούθησε το Μίσιγκαν Στέιτ την περίοδο 2002-2006. Στην πρωτοετή χρονιά του, είχε μέσο όρο 6,7 πόντους ανά παιχνίδι καθώς οι Σπαρτιάτες προχώρησαν στην οχτάδα πριν χάσουν από το Τέξας.  Ως δευτεροετής το 2004, αύξησε τον μέσο όρο πόντων του στους 8,5 πόντους ανά παιχνίδι, ενώ είχε μέσο όρο 22,5 λεπτά συμμετοχής ανά αγώνα.

Το 2005 ο Έιγκερ ήταν ο πρώτος σκόρερ για το Μίσιγκαν Στέιτ, έχοντας κατά μέσο όρο 14,1 πόντους ανά παιχνίδι ενώ είχε μέσο όρο 26,3 λεπτά συμμετοχής ανά αγώνα.  Οδήγησε τους Σπαρτιάτες στο Φάιναλ Φορ νικώντας το Κεντάκι σε ένα παιχνίδι διπλής παράτασης στους προημιτελικούς. Επιλέχτηκε στην περιφερειακή ομάδα του Όστιν αφού είχε μέσο όρο 16,8 πόντους και 5 ριμπάουντ ανά παιχνίδι. Ο Έιγκερ σημείωσε 24 πόντους απέναντι στη Βόρεια Καρολίνα στο Φάιναλ Φορ, αλλά οι Σπαρτιάτες έχασαν από τους μετέπειτα εθνικούς πρωταθλητές. 

Ο Έιγκερ οδήγησε ξανά τους Σπαρτιάτες στο σκοράρισμα το 2006, καθώς είχε μέσο όρο 19,3 πόντους ανά παιχνίδι ως ανώτερος. Στις 22 Νοεμβρίου 2005, στο Εκθεσιακό Τουρνουά του Μαουί, ο Έιγκερ αντιμετώπισε τον Άνταμ Μόρισον του Γκονζάγκα. Ενώ ήταν πίσω στο σκορ κατά τρεις πόντους, ο Έιγκερ πέτυχε ένα τρίποντο στη λήξη και έστειλε το παιχνίδι στην παράταση. Παρά τους 36 πόντους του Έιγκερ, το Γκονζάγκα απέκλεισε τους Σπαρτιάτες με τρεις παρατάσεις με 109–106.  Την επόμενη μέρα ο Έιγκερ οδήγησε τους Σπαρτιάτες με 20 πόντους νικώντας την Αριζόνα με 74–71 στην παράταση. 

Ο Έιγκερ ολοκλήρωσε την κολεγιακή δράση του με 1.554 πόντους στους Σπαρτιάτες.

Επαγγελματική σταδιοδρομία
--------------------------

Στις 28 Ιουνίου 2006 ο Έιγκερ επιλέχθηκε από τους Ντάλας Μάβερικς στο ντραφτ του NBA με την 28η συνολική επιλογή. 

Ενώ ήταν με τους Μάβερικς το 2006, ο Έιγκερ μετατέθηκε στους Φορτ Ουόρθ Φλάιερς της D-League.  Ο Έιγκερ θα εμφανιζόταν σε 32 παιχνίδια στην πρώτη χρονιά του για τους Μάβερικς. Εμφανίστηκε σε 12 αγώνες για τους Μάβερικς την περίοδο 2007–08. Στις 19 Φεβρουαρίου 2008, ο Έιγκερ ανταλλάχθηκε από τους Μάβερικς στους Νιου Τζέρσεϊ Νετς σε μία συμφωνία πολλών παικτών που αφορούσε τον πόιντ γκαρντ Τζέισον Κιντ.  Κατά τη διάρκεια εκείνης της χρονιάς, έπαιξε επίσης στη D-League του NBA. Ο Έιγκερ θα εμφανιστεί σε 14 αγώνες για τους Νετς και σε 20 αγώνες την περίοδο 2008-09. Μετά τη θητεία του με τους Νετς, έπαιξε στη D-League και στην Ισπανία. Αφού εμφανίστηκε σε τέσσερα παιχνίδια με τους Μινεσότα Τίμπεργουλβς το 2010, παραιτήθηκε στις 11 Νοεμβρίου 2010

Στατιστικά σταδιοδρομίας στο ΝΒΑ
--------------------------------

Υπόμνημα|   ΣΑ | Αγώνες |   ΒΑΣ  | Βασικός |  ΛΑΓ  | Λεπτά ανά αγώνα |
|  ΕΣ%  | Επιτυχείς προσπάθειες % |  3Π%  | Επιτυχείς προσπάθεις τριπόντων % |  ΕΒ%  | Επιτυχείς προσπάθειες ελευθέρων βολών % |
|  ΡΑΓ  | Ριμπάουντ ανά αγώνα |  ΑΑΓ  | Ασίστ ανά αγώνα |  ΚΑΓ  | Κλεψίματα ανά αγώνα |
|  ΚΑΓ  | Κοψίματα ανά αγώνα |  ΠΑΓ  | Πόντοι ανά αγώνα |  **Έντονα**  | Υψηλότερη επίδοση |

### Κανονική περίοδος

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2006–07 | Ντάλας | **32** | 1 | 6.7 | .314 | .333 | .606 | **.7** | .2 | .1 | **.1** | 2.2 |
| 2007–08 | Ντάλας | 12 | **3** | 6.4 | .185 | .000 | **.833** | .3 | **.3** | .0 | **.1** | 1.3 |
| 2007–08 | Νιου Τζέρσεϊ | 14 | 0 | 6.3 | .421 | .273 | .167 | .6 | **.3** | .0 | .0 | 2.6 |
| 2008–09 | Νιου Τζέρσεϊ | 20 | 0 | 4.9 | .349 | .000 | .500 | .5 | .2 | .1 | **.1** | 1.7 |
| 2010–11 | Μινεσότα | 4 | 0 | **7.3** | **.545** | **.750** | .000 | .5 | **.3** | **.3** | .0 | **3.8** |
| Σταδιοδρομία |  | 82 | 4 | 6.2 | .339 | .250 | .566 | .6 | .2 | .1 | .1 | 2.1 |

### Πλέι οφ

| Έτος | Ομάδα | ΣΑ | ΒΑΣ | ΛΑΓ | ΕΣ% | 3Π% | ΕΒ% | ΡΑΓ | ΑΑΓ | ΚΑΓ | ΚΑΓ | ΠΑΓ |
| --- | --- | --- | --- | --- | --- | --- | --- | --- | --- | --- | --- | --- |
| 2007 | Ντάλας | 3 | 0 | 8.0 | .556 | .667 | .500 | 1.0 | .0 | .0 | .0 | 5.0 |
| Σταδιοδρομία |  | 3 | 0 | 8.0 | .556 | .667 | .500 | 1.0 | .0 | .0 | .0 | 5.0 |

Μουσική πορεία
--------------

Το 2010 ο Έιγκερ δημιούργησε τη δική του εταιρεία παραγωγής μουσικής με το όνομα "Moe Ager Productions".  Το 2013, ήταν υποψήφιος για τον παραγωγό της χρονιάς στα Βραβεία EOTM στο Λος Άντζελες. Ο Έιγκερ έλαβε ψηφοδέλτια για τα 56α Ετήσια Βραβεία Γκράμι για το σινγκλ του, "Far From Home".  Έχει κάνει παραγωγές όχι μόνο για τον εαυτό του αλλά και για καλλιτέχνες όπως οι Royce Da 5'9, E-40, Lazy Bone, Tobenwige, Major Williams, Marcus Moody, Yukmouf, Rashaun Will,   και B-Real of Cypress Hill. Το σινγκλ του Έιγκερ "Forever I'm a Spartan" κυκλοφόρησε ως ύμνος για την ομάδα αμερικανικού ποδοσφαίρου του Πολιτειακού Πανεπιστημίου του Μίσιγκαν το 2010. Ο 
Έιγκερ κυκλοφόρησε 3 έργα τον χειμώνα του 2018, τα "Moe House", "Lost in Translation" και "Visa Run".

Βιβλιογραφικές αναφορές
-----------------------

1. 1 2 3  «Former NBA first-round pick, Grammy nominee follows passions». *Sporting News*. July 11, 2015.. Ανακτήθηκε στις April 18, 2017.
2. ↑  «2002-03 Michigan State Spartans Roster and Stats | College Basketball at Sports-Reference.com». *Sports-Reference.com* (στα Αγγλικά). Ανακτήθηκε στις 18 Απριλίου 2017.
3. ↑  «2004-05 Michigan State Spartans Roster and Stats | College Basketball at Sports-Reference.com». *Sports-Reference.com* (στα Αγγλικά). Ανακτήθηκε στις 18 Απριλίου 2017.
4. ↑  «Maurice Ager Michigan State profile». *Michigan State Spartans*. Αρχειοθετήθηκε από το πρωτότυπο στις 2018-07-04.. Ανακτήθηκε στις November 10, 2016.
5. ↑  Dye, Dave (December 11, 2005). «Ager's stellar game does his talking now». *Chicago Tribune*.. Ανακτήθηκε στις November 10, 2016.
6. ↑  «Spartans beat out Wildcats in close game, finish third in Maui Invitational». *CBSSports.com*. November 23, 2005.. Ανακτήθηκε στις November 10, 2016.
7. ↑  «Maurice Ager College Stats | College Basketball at Sports-Reference.com». *Sports-Reference.com* (στα Αγγλικά). Ανακτήθηκε στις 18 Απριλίου 2017.
8. ↑  «Mavericks sign first-round pick Maurice Ager». *ESPN.com*. July 1, 2006.. Ανακτήθηκε στις November 10, 2016.
9. ↑  «You are being redirected...». *Nba.com*.
10. ↑  Beck, Howard (21 Φεβρουαρίου 2008). «New Nets Arrive, but Harris's Debut Is Delayed». *Nytimes.com*.
11. ↑  «Wolves waive Ager, look to sign free-agent PG». *Espn.com*. 12 Νοεμβρίου 2010. Ανακτήθηκε στις 18 Απριλίου 2017.
12. ↑  «I Show Off by Rashaun Will». *Music.apple.com*. Αρχειοθετήθηκε από το πρωτότυπο στις 2 Μαρτίου 2022. Ανακτήθηκε στις 2 Μαρτίου 2022.
13. ↑  «Rashaun Will (@RashaunWill) | Twitter». *Twitter.com*.